**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz Ministru kabineta 2020.gada 9.aprīļa sēdē (TA-628) pieņemto lēmumu jautājumā par finanšu līdzekļu pieprasīšanu no valsts budžeta programmas 02.00.00 “Līdzekļi neparedzētiem gadījumiem”(turpmāk – Protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020. gada 30. janvāra Pasaules Veselības organizācijas ģenerāldirektora paziņojumu, ka koronavīruss Covid-19 uzliesmojums ir uzskatāms par starptautiskas nozīmes ārkārtas sabiedrības veselības apdraudējumu un Eiropas Slimību profilakses centra ieteikumiem par koronavīrusa Covid-19 izraisīto saslimšanas gadījumu uzraudzību, tika izdots Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu”(turpmāk – Rīkojums).  Protokollēmumā noteikts, ka Ministru kabinets lemj, ka no valsts budžeta programmas 02.00.00 “Līdzekļi neparedzētiem gadījumiem” tiek piešķirti papildu līdzekļi, lai laika periodā no 2020.gada 12.marta līdz 2020.gada 31.maijam nodrošinātu piemaksas par darbu paaugstināta riska un slodzes apstākļos (turpmāk – piemaksa) sabiedrības veselības apdraudējuma situācijā saistībā ar Covid-19 uzliesmojumu un seku novēršanu arī amatpersonām ar speciālām dienesta pakāpēm, ņemot vērā noteiktus kritērijus, tai skaitā, amatpersona ir tiešā saskarē ar Covid-19 inficētām vai iespējami inficētām personām, ir tiešā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija, veic darbu paaugstinātas intensitātes un apdraudējuma apstākļos, nodrošinot īpašu un nozīmīgu ieguldījumu Rīkojumā noteikto pasākumu, kuri ir saistīti ar proaktīvu rīcību Covid-19 pandēmijas ierobežošanā un izraisīto seku mazināšanā, veikšanā.  Ņemot vērā minēto, Iekšlietu ministrija ierosina noteikt piemaksas Valsts policijas un Valsts robežsardzes amatpersonām ar speciālām dienesta pakāpēm, kā arī Valsts drošības dienesta amatpersonām līdz 20% apmērā no mēnešalgas par laika periodu no 2020.gada 12.marta līdz 2020.gada 31.maijam.  Valsts policija veic šādus pasākumus:  1. repatriācijas reisu pasažieru konvojs uz Lietuvas un Igaunijas robežu;  2. karantīnas objektu apsardze (Zilais krusts,  internātskola Bauskas novadā);  3. pašizolācijas personu, kuras 14 dienu laikā atgriezušas no ārvalstīm, kontrole no 2020.gada 12.marta līdz ārkārtējās situācijas beigām;  4. personu, kurām ir noteikta COVID - 19 infekcijas slimība, kontrole no 2020.gada 9.aprīļa līdz ārkārtējās situācijas beigām;  5. personu, kurām ir noteiks COVID - 19 saslimušās personas kontaktpersonas statuss, kontrole no 2020.gada 9.aprīļa līdz ārkārtējās situācijas beigām.  Valsts robežsardze veic šādus pasākumus:  1. pastiprinātu imigrācijas kontroli uz iekšējām robežām;  2.robežpārbaudi personu grupām, kurām atļauta ārējās robežas šķērsošana;  3. apliecinājumu izsniegšanu un saņemšanu (t.sk. iekļautās informācijas pārbaudi izvēles kārtībā);  4. nodrošina atbalstu repatriācijas avioreisu un jūras pārvadājumu nodrošināšanai;  5. individuālo pieprasījumu ārējās robežas šķērsošanai izskatīšanu;  6. sabiedrības konsultēšanu par Latvijas valsts robežas šķērsošanu.  Uz šo brīdi, veicot savus tiešos dienesta pienākumus, saskarsmē ar personām “uz pirmās līnijas”, Valsts policijā no 2020.gada 12.marta izolācijā atradušās 39 amatpersonas, savukārt Valsts robežsardzē – 40 amatpersonas.Iekšlietu ministrijas sistēmas iestāžu amatpersonas līdzīgi kā mediķi šobrīd tiešā veidā ir iesaistīti darbā ar COVID 19 riska grupām.  Valsts drošības dienesta amatpersonas sniedz regulāru operatīvu atbalstu epidemioloģiskās izmeklēšanas veikšanā kopš pirmā identificētā COVID - 19 gadījuma.  *Papildu informācija:*  *Valsts policija:*  1. Ņemot vērā COVID - 19 strauju izplatību pasaulē, Valsts policija vēl pirms ārkārtas situācijas noteikšanas uzsāka veikt preventīvus pasākumus tā izplatīšanās ierobežošanai Latvijā. Jau 2020.gada 27.februārī Valsts policija veica plašsaziņas līdzekļos publicētās informācijas pārbaudi par Igaunijā pirmo slimnieku, kurš ar autobusu no Rīgas devies uz Tallinu.  2. Saskaņā Rīkojumu Valsts policijas amatpersonas realizē papildus kontroles pasākumus par sabiedrībai publiski pieejamo telpu, svētku, piemiņas, izklaides, kultūras, sporta un atpūtas pasākumu (tai skaitā naktsklubu, diskotēku), sapulču, gājienu un piketu (atbilstoši likumā “Par sapulcēm, gājieniem un piketiem” minētajām definīcijām), reliģisko darbību, kas veicamas, pulcējoties.  3. Valsts policija nodrošina sabiedrisko kārtību un drošību mobilajos analīžu pieņemšanas punktos un robežšķērsošanas punktos laikā, kad ierodas repatriācijas reisi, kā arī nodrošina ārvalstu transportlīdzekļu kolonnu pavadīšanu caur Latvijas teritoriju. Tajā pašā laikā Valsts policijas amatpersonas nodrošina reaģēšanu uz izsaukumiem par Rīkojumā noteiktajiem pašizolācijas pārkāpumiem, kurus, iespējams, veikušas gan repatriētās personas, gan kontaktpersonas un inficētās personas. Atbilstoši iekšlietu ministra lēmumam Valsts policija veic kontroli par apliecinājuma par to, ka persona ir iepazinusies ar Rīkojuma 4.12. un 4.23.apakšpunktos noteikto atbildību, izpildi. Līdz šim brīdim Valsts robežsardze ir reģistrējusi aptuveni 12 000 apliecinājumus, kuru apstrādi un izpildes kontroli nodrošina Valsts policija.  4. Laika posmā no 2020.gada 13.marta līdz 8.aprīlim Valsts policijas darbinieki, reaģējot preventīvi, ir izbraukuši uz 11 608 ar Rīkojuma neievērošanu saistīto iespējamo pārkāpumu veikšanas vietām. Par minēto noteikumu pārkāpumiem ir saņemti 2319 izsaukumi. Ir uzsāktas 384 resoriskās pārbaudes, 581 administratīvā lietvedība, kā arī Valsts policija ir sastādījusi 236 administratīvo pārkāpumu protokolus. Pašizolācijas prasības uz doto brīdi jāievēro 7117 personām.  5. Valsts policija apsargā objektus, kuros izmitinātas ar koronavīrusa “Covid-19” inficētās personas.  6. Valsts policijas darbinieki savas kompetences ietvaros sniedz palīdzību veselības aizsardzības iestādēm – karantīnas pasākumu veikšanā, ka arī ārstniecības iestādēm, ārstniecības personām, Slimību profilakses un kontroles centra epidemiologiem un valsts sanitārajiem inspektoriem - to personu atvešanā un apsardzē, par kurām ir pietiekams pamats secināt, ka tās ir inficētas ar infekcijas slimībām (likums “Par policiju” 11.panta 3.punkts).  7. Lielam inficēšanās riskam ir pakļauti arī izmeklētāji un operatīvie darbinieki (izmeklētāja procesuālo uzdevumu izpilde, noziedznieku aizturēšana, procesa dalībnieku piespiedu atvešana, speciālo izmeklēšanas darbību izpildīšana),  kuriem nav iespējams izvairīties no tieša kontakta ar kriminālprocesa dalībniekiem. Lai gan šobrīd tiek darīts viss, lai pēc iespējas tiktu izslēgts kontakts ar kriminālprocesa dalībniekiem, taču kriminālprocesos, kuros aizdomās turētajiem kā drošības līdzeklis ir piemērots apcietinājums vai aizturēti noziedznieki, darbu atlikt nav iespējams, jo apcietinājuma un aizturēšanas laiks ir strikti terminēts. Tāpat izmeklēšanas darbu nevar atlikt un pārtraukt, ja pastāv iespēja, ka var zust pierādījumi, piemēram, pie aizdomās turētā ir jāveic kratīšana (izņemšana), lai atrastu un izņemtu lietisko pierādījumu, nekavējoties klātienē ir jānopratina liecinieks, ja pastāv risks, ka viņš varētu tikt ietekmēts no aizdomās turētā puses. Ir situācijas, kad nekavējoties nozieguma laikā vai uzreiz pēc tā izdarīšanas operatīvajam darbiniekam ir jāaiztur noziedznieks. Šādās situācijās nav pat laika aizsardzības līdzekļu pielietošanai.  8. Ņemot vērā faktisko darbinieku trūkumu Valsts policijā un to, ka jau esošais darbinieku skaits var strauji samazināties inficēšanas rezultātā, kā arī radušos nepieciešamību dienesta pienākumus veikt paaugstinātas slodzes un bīstamības apstākļos, pastāvošā situācija un tās turpmākā attīstība var tieši apdraudēt Valsts policijas tiešo funkciju un uzdevumu izpildi dažādu pārkāpumu konstatēšanā, novēršanā un  cīņā ar noziedzību.  *Valsts robežsardze:*  1. No 2020.gada 17.janvāra, saņemot no Neatliekamās medicīniskās palīdzības dienesta informāciju par koronovīrusa izraisītās pneimonijas uzliesmojumu Ķīnā, kā arī pirmajiem izplatīšanās gadījumiem ceļotājiem no Taizemes un Japānas, nodrošināja Latvijā no skartajām teritorijām ieceļojošo personu padziļinātu intervēšanu un profilēšanu, ar mērķi konstatēt iespējamās personas, kuras, iespējams, inficējušās ar bīstamu infekcijas slimību.  2. No 2020.gada 3.februāra nodrošināja anketas “Aptaujas anketa personām, kuras atgriezušās no COVID-19 infekcijas skartās teritorijas” izsniegšanu aizpildīšanai personām, kuras pēdējā laikā ir apmeklējušas koronavīrusa skartās teritorijas, to elektronisku nosūtīšanu Slimību profilakses un kontroles centram. Līdz 2020.gada 16.martam kopumā tika izsniegtas un saņemtas aptuveni 750 anketas.  3. No 2020.gada 12.marta nodrošināja stingru Rīkojuma prasību izpildi, nodrošinot robežpārbaudes un imigrācijas kontroli.  4. No 2020.gada 16.marta nodrošināja apliecinājumu izsniegšanu un saņemšanu no visām ārējo robežu šķērsojošajām personām. No personām, kuras repatriācijas ietvaros atgriezās Latvijā, tika pieņemts apliecinājums par to, ka persona ir iepazinusies ar Rīkojuma 4.12. un 4.23.apakšpunktos noteikto atbildību, apzinās un apņemas nekavējoties, bet ne vēlāk kā 6 stundu laikā nokļūt savā dzīvesvietā. Savukārt no personām, kuras nodrošina kravu pārvadājumus vai Latvijas Republiku izmanto kā tranzītvalsti, lai nokļūtu uz mītnes valsti, tika pieņemts apliecinājums par to, ka persona apņemas uzturēšanās ietvaros Latvijas Republikā neapmeklēt sabiedrībai publiski pieejamas vietas.  5. No 2020.gada 16.marta nodrošināja pastiprinātus imigrācijas kontroles pasākumus pie Lietuvas Republikas un Igaunijas Republikas izveidotajām robežšķērsošanas vietām. Kopumā uz Latvijas – Igaunijas valsts robežas 5 autoceļiem un Latvijas – Lietuvas 3 autoceļiem nodrošina pasākumus sabiedriskās kārtības jomā, veic valsts robežu šķērsojošo plūsmas organizāciju Latvijas Republikas pusē, kā arī nodrošina apliecinājumu saņemšanu no visām ieceļojošajām personām, t.sk. kravu pārvadātājiem un citu valstu valstspiederīgo repatriācijas reisiem, kas caur Latvijas Republiku tranzītā tiek nogādāti uz mītnes valsti.  6. No 2020.gada 17.marta sniedza atbalstu visiem repatriācijas avioreisiem un jūras pārvadājumiem, lai nodrošinātu šo personu atgriešanos Latvijas Republikā. No ieceļojošajām personām, neskatoties, ka tās netiek pakļautas robežpārbaudei, tika saņemti apliecinājumi.  7. Nodrošina individuālu pieprasījumu apstrādi attiecībā uz atļaujas saņemšanu ārējās robežas šķērsošanai, no Rīkojuma spēkā stāšanās apstrādāti aptuveni 90 Valsts robežsardzes priekšniekam adresēti pieprasījumi.  8. Nodrošina sabiedrības konsultēšanu par Latvijas valsts robežas šķērsošanu. Piemēram, Valsts robežsardzes Operatīvās vadības pārvaldes Nacionālais koordinācijas centrs 2020.gada martā vidēji diennaktī sniedza konsultācijas valsts robežšķērsošanas jomā uz 364 telefona zvaniem (atsevišķās dienās tika fiksēti ap 700 zvani), savukārt aprīļa mēnesī vidēji uz 243 telefona zvaniem. Papildus tika nodrošināta konsultēšana pa elektronisko pastu, vidēji diennaktī virs 300 e-pastiem.  9. Piedalījās 18 Bulgārijas pilsoņu intervēšanā, apliecinājumu izsniegšanā pret parakstu.4 robežsargi atrodas pašizolācijā.  **Rīkojuma projekts paredz** Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai finansējumu, kas nepārsniedz 2 590 703 euro, lai nodrošinātu piemaksas no 2020.gada 12.marta līdz 2020.gada 31.maijam Iekšlietu ministrijas sistēmas iestāžu amatpersonām par darbu paaugstināta riska un slodzes apstākļos ārkārtas sabiedrības veselības apdraudējumā saistībā ar Covid-19 uzliesmojumu un seku novēršanu. Iekšlietu ministrs pilnvarots lemt par finansējuma izlietojumu atbilstoši faktiskajai nepieciešamībai.  Atbilstoši rīkojuma projektam Iekšlietu ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par faktiski nepieciešamajiem papildu finanšu līdzekļiem, kas nepārsniedz 2 590 703 euro no valsts budžeta programmas “Līdzekļi neparedzētiem gadījumiem”.  Iekšlietu ministrija iesniegs Ministru kabinetā pārskatu par rīkojuma projektā minētā finansējuma izlietojumu atbilstoši faktiskajai situācijai. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze, Valsts drošības dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 590 703 | 0 | 0 | 0 | 0 | 0 |
| 2.1. valsts pamatbudžets | 0 | 2 590 703 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 590 703 | 0 | 0 | 0 | 0 | 0 |
| 3.1. valsts pamatbudžets | 0 | -2 590 703 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2 590 703 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrija normatīvajos aktos noteiktajā kārtībā sagatavos un iesniegs Finanšu ministrijai pieprasījumu, vienlaikus iekļaujot detalizētus aprēķinus, par rīkojuma projekta 1.punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram.  Papildus nepieciešamais finansējums (indikatīvais aprēķins, ņemot vērā prognozi par Covid-19 jautājumu risināšanā un seku novēršanā iesaistītām amatpersonām) un faktiskie izdevumi atšķirsies, jo piemaksas tiks noteiktas, ņemot vērā iestāžu sagatavoto izsekojamo uzskaiti par faktiski veikto darbu pārskata periodā):  **Pavisam kopā: 2 590 703 *euro,* tajā skaitā:**  **Valsts policija**  **1.** **Laika periodam 2020.gada 12.marts – 31.marts – 346 959 euro:**  346 958,62 *euro* iesaistītajām Valsts policijas amatpersonām ar speciālo dienesta pakāpi (1047,20 *euro* (indikatīvi prog. vid.alga) x 1335 (2070 prognozētais iesaistīto personu skaits)/ 31 diena x 20 dienas) x 20% piemaksa + 24,09 VSAOI);  **2. Laika periodam 2020 .gada 1. aprīlis – 30.aprīlis – 717 308 euro:**  717 307,70 *euro* iesaistītajām Valsts policijas amatpersonām ar speciālo dienesta pakāpi (1047,20 *euro* (indikatīvi prog. vid.alga) x 2760 prognozētais iesaistīto personu skaits x 20% piemaksa + 24,09 VSAOI);  **3. Laika periodam 2020. gada 1. maijs – 31. maijs – 896 375 euro:**  896 374,74 euro iesaistītajām Valsts policijas amatpersonām ar speciālo dienesta pakāpi (1047,20 euro (indikatīvi prog. vid.alga) x 3449 prognozētais iesaistīto personu skaits x 20% piemaksa + 24,09 VSAOI).  **Valsts robežsardze**  **1. Laika periodam 2020. gada 12. marts – 31. marts – 152 649 *euro*:**  152 648,37 *euro* robežkontrolē un imigrācijas kontrolē nodarbinātajām amatpersonām ar speciālo dienesta pakāpi (939,04 *euro* (indikatīvi prog. vid. alga) x 655 (1015 prognozētais nodarbināto skaits /31 diena x 20 dienas) x 20% piemaksa x 24,09 VSAOI);  **2. Laika periodam 2020. gada 1. aprīlis – 30. aprīlis – 236 547 *euro*:**  236 546,71 *euro* robežkontrolē un imigrācijas kontrolē nodarbinātajām amatpersonām ar speciālo dienesta pakāpi – (939,04 *euro* (indikatīvi prog. vid. alga) x 1015 (prognozētais nodarbināto skaits) x 20% piemaksa x 24,09 VSAOI);  **3. Laika periodam 2020. gada 1. maijs – 31. maijs – 236 547 *euro*:**  236 546,71 euro robežkontrolē un imigrācijas kontrolē nodarbinātajām amatpersonām ar speciālo dienesta pakāpi (939,04 *euro* (indikatīvi prog. vid. alga) x 1015 (prognozētais nodarbināto skaits) x 20% piemaksa x 24,09 VSAOI).  **Valsts drošības dienests**  **Kopā laika periodā 12. marts – 31. maijs – 4 318 *euro*:** (informācija klasificēta). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Iekšlietu ministrijas atspoguļotā informācija un pieeja (piemaksas noteikšana, ievērojot katras amatpersonas faktisko iesaisti) atbilst Protokollēmumā noteiktajiem kritērijiem.  Izdevumi tiks segti Iekšlietu ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. Aprēķinā iekļauts Valsts policijai, Valsts robežsardzei, Valsts drošības dienestam nepieciešamais finansējums. Var tikt iesaistītas arī citas Iekšlietu ministrijas padotības iestādes, ja tas būs nepieciešams. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts policija, Valsts robežsardze, Valsts drošības dienests. Var tikt iesaistītas arī citas Iekšlietu ministrijas padotības iestādes, ja tas būs nepieciešams. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

15.04.2020. 14:46

2445

A.Strode, 29244732

alda.strode@iem.gov.lv